Ameletidae

Ameletidae er en familiegruppe av døgnfluene.


== Utseende ==
Middelsstore, smalvingede døgnfluer. Hodet har store, oppsvulmede fasettøyne hos hannen. Forvingene er store og forholdsvis smale, glassklare med tydelig årenett, lengdeårene mye kraftigere enn tverrårene. Bakvingene er velutviklede. Beina er spinkle og middels lange. Bakkroppen er nokså lang, kjegleformet, med to haletråder. Nymfene (najadene) er avlange, spoleformede med temmelig korte bein, gjerne gulbrune, ofte med fargetegninger. Trakégjellene er bladformede, nesten gjennomsiktige, trakeene er lyse og lite synlige. Bakerst har de tre haletråder som er kortere enn bakkroppen, ofte med en mørk sone i midten.


== Levevis ==
Denne familien lever i rennende vann, fra små bekker til store elver. Til tider kan den vise ganske stort mangfold og opptil 12 arter kan forekomme på én lokalitet i Nord-Amerika. I Europa finnes det bare to arter.


== Systematisk inndeling med norske arter ==
I Norge er det én art. I 1993 ble det i bladet Insekt-Nytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening [1].
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.
Nomenklaturen følger Puthz. Ameletidae har før blitt regnet til familien Siphlonuridae.

Orden døgnfluer (Ephemeroptera)
Gruppe Schistonota
Overfamilie Baetoidea
Familie Ameletidae
Slekten Ameletus Eaton, 1885 – i Europa, også i Norge:
Elvefliksidedøgnflue, Ameletus inopinatus Eaton, 1887
Slekten Metreletus Demoulin, 1951 – i Europa:
Metreletus balcanicus (Ulmer, 1920)


== Referanser ==


== Litteratur ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
Zloty, J. og Pritchard, G. (1997) Larvae and adults of Ameletes mayflies (Ephemeroptera: Ameletidae) from Alberta. The Canadian Entomologist 129: 251-289. [2]
Fauna Europaea, utbredelsesdatabas over europeiske dyr


== Eksterne lenker ==
(en) Ameletidae – oversikt og omtale av artene i WORMS-databasen 
(en) Ameletidae i Encyclopedia of Life 
(en) Ameletidae i Global Biodiversity Information Facility 
(no) Ameletidae hos Artsdatabanken 
(sv) Ameletidae hos Dyntaxa 
(en) Ameletidae hos Fauna Europaea 
(en) Ameletidae hos Fossilworks 
(en) Ameletidae hos ITIS 
(en) Ameletidae hos NCBI 
(en) Kategori:Ameletidae – bilder, video eller lyd på Wikimedia Commons 
Ameletidae – detaljert informasjon på Wikispecies 
Tree of Life - Døgnfluer, (Ephemeroptera) (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening
Bildegalleri over nordamerikanske arter